Rossiyalik milliarder Dmitriy Ribolovlevga tegishli “Monako” futbol jamoasi UYeFA tomonidan jarimaga tortildi. Assotsiatsiya matbuot xizmatining 8 may kuni tarqatilgan xabarnomasida aytilishicha, bunga jamoa tomonidan moliyaviy fair play qoidalarining buzilishi sabab bo‘lgan. Fransiyaning L’Equipe nashrida yozilishicha, jarimaning umumiy miqdori 13 mln yevroni tashkil qiladi. Bu summaning 10 mln lik qismi shartli jarima hisoblanadi, ya’ni kelishuvda ko‘zda tutilgan shartlar keyingi mavsumlarda amalga oshirilgan taqdirda bu jarimani to‘lash bekor qilinishi mumkin.